**Joe Satriani** (født 15. juli 1956 i Westbury, New York) er en instrumental gitarist, og regnes av mange som en av verdens beste i sitt fag. Han har laget mye forskjelligartet, eksperimentell musikk. Da han i 1986 gav ut sitt debutalbum *Not of this Earth* åpnet han veien for instrumental rock, som var ganske nytt og grensesprengende. Satriani er tydelig inspirert av Jimi Hendrix, Jimmy Page og Jeff Beck.

Biografi
--------

Satriani vokste opp i en musikalsk familie, som interesserte seg for både klassisk musikk, jazz og pop. Satriani ble inspirert til å begynne å spille gitar da han på en trening i amerikansk fotball fikk høre om Jimi Hendrix' dødsfall. Han gikk rett til treneren sin å gav han beskjed om at han sluttet fordi han skulle bli gitarist. Han var da 14 år.

I 1974 studerte Satriani musikk hos jazz-gitaristen Billy Bauer, og jazz-pianisten Lennie Tristano. Tristianis høye tekniske krav påvirket Satrianis gitarspilling. På denne tiden startet Joe selv også å undervise. Gjennom tiden har han blant annet undervist kjente gitarspillere som: Steve Vai, Kirk Hammett (Metallica), David Bryson (Counting Crows), Kevin Cadogan (Third Eye Blind), Larry LaLonde (Primus), Alex Skolnick (Testament), Phil Kettner (Laaz Rockit), Danny Gill og Charlie Hunter.

Satriani spilte i en gruppe som ble kalt The Squares i 1983 da han i stedet begynte å arbeide med innspillinger på egen hånd. Han overtalte de andre i bandet til å støtte opp om hans egen karriere og utgav sin første EP. Den inneholdt seks spor som representerte en banebrytende ny form for gitarrock. I 1986 kom hans første LP ut; den ble utgitt på Relativity Records og produsert av ham selv og John Cuniberti. Den fikk navnet *Not of this Earth* og viste frem mer av hans repertoar, men fikk en noe lunken mottagelse av kritikere. 

Innen hans andre album ble gitt ut året etter, hadde hans tidligere student Steve Vai rukket å bli berømt. Denne berømtheten brukte han blant annet til å skryte uhemmet av hans tidligere lærer i flere intervjuer. Satrianis andre album som kom ut året etter hans første, *Surfing With the Alien,* ble adskillig mer godt omtalt og han ble på kort tid en meget anerkjent artist. Albumet inneholdt melodier som «Satch Boogie» (Satriani ble kalt «Satch» blant venner), og «Surfing with the Alien», som begge kom inn på de amerikanske hitlistene som henholdsvis nummer 22 og 37.
Dette skulle vise seg å bli et godt år for Joe, han fikk senere samme året æren av å turnere sammen med Rolling Stones-vokalist Mick Jagger på hans Australia-turne.

I løpet av de neste årene rakk han å gi ut to album; *Dreaming #11* (1988) og *Flying in a Blue Dream* (1989). Sistnevnte er fortsatt sett på som et av hans beste album noensinne. Likevel er det kanskje *The Extremist* som av de fleste anses som det aller beste.
Dette ble gitt ut i 1992 til strålende kritiker fra media. Av dette albumet kom den store hiten «Summer Song», i tillegg til de noe mer regionale hitene; «Friends» og «Cryin». Albumet er nå sett på som en klassiker i rockens historie.

### Deep Purple

Utdypende artikkel: Deep Purple

Året etter fikk Satriani bekreftelsen på sin suksess da han ble leid inn av Deep Purple som vikar for den nylig sluttede gitaristen Ritchie Blackmore, på Japan turneen til bandet. Turneen ble en så stor suksess for Satriani at han ble bedt om å bli med i bandet på permanent basis. Dette ble derimot forhindret av en langtidskontrakt «Satch» hadde med Sony på denne tiden.

### G3

Utdypende artikkel: G3

I 1996 startet Satriani et turne-band sammen med Steve Vai, og gitaristen Eric Johnson. Bandet fikk navnet G3 (3 gitarister). G3 turneene har fortsatt også i ettertid, med Satriani og Vai som basis, mens den tredje gitaristens rolle ble fylt av diverse gitarister. Foruten Johnson har noen av disse gitaristene vært: Yngwie Malmsteen, John Petrucci, Kenny Wayne Shepherd, Robert Fripp og Patrick Rondat.

Utstyr
------

Joe har laget signaturgitarer i samarbeid med Ibanez, som han kalte JS-serien. Disse gitarene får man kjøpt i Norge i tre forskjellige modeller. Prisen strekker seg fra ca. 10 000 kr for den billigste til rundt 20 000 kr for den dyreste. Satriani har også signaturforsterkere i samarbeid med Peavey. Disse er kalt JSX-serien. Joe har også inngått et samarbeid med Vox produksjon av Satchurator, som er en distortion effektpedal.

Utgivelser
----------

Satriani har pr. 2009 over 20 utgivelser, 3 av disse fra G3-turneene. G3-turneene har blitt utgitt både som DVD og CD, i likhet med *Satriani Live!* og *Live in San Francisco*. Han ga også ut en dokumentar i 1993 om sitt liv som artist. Denne ble senere gitt ut på DVD i 2003. Dokumentaren hadde navnet *The Satch Tapes*. Med albumet *Engines of Creation* som ble utgitt i 2003, ble det laget et «begrenset opplag» album som fikk navnet *Additional Creations*. Dette besto av 4 forskjellige låter, som hovedsakelig var remixer av låter fra EoC. Dette ekstraalbumet finnes i svært få opplag ettersom det bare ble inkludert i enkelte av de første EoC albumene.

I tillegg til egne utgivelser har Satriani også medvirket på flere album som for eksempel The Yardbirds *Birdland* og flere Alice Cooper album.

Diskografi
----------

Soloalbum
* 1984 *The Joe Satriani EP* (EP)
* 1986 *Not of This Earth*
* 1987 *Surfing With the Alien*
* 1988 *Dreaming #11* (EP)
* 1989 *Flying in a Blue Dream*
* 1992 *The Extremist*
* 1993 *The Beautiful Guitar* (samlealbum)
* 1993 *Time Machine* (konsertalbum)
* 1995 *Joe Satriani*
* 1998 *Crystal Planet*
* 2000 *Engines of Creation*
* 2000 *Additional Creations* (Begrenset opplag – EP)
* 2001 *Live in San Francisco* (DVD/CD) (konsertalbum)
* 2002 *Strange Beautiful Music*
* 2003 *The Electric Joe Satriani: An Anthology* (samlealbum)
* 2004 *Is There Love in Space?*
* 2005 *One Big Rush: The Genius of Joe Satriani* (samlealbum)
* 2006 *Super Colossal*
* 2006 *Satriani Live!* (DVD/CD) (konsertalbum)
* 2008 *Joe Satriani Original Album Classics* (samlealbum)
* 2008 *Professor Satchafunkilus and the Musterion of Rock*
* 2010 *Black Swans and Wormhole Wizards*

G3
* *G3: Live in Concert* (DVD/CD) (1997)
* *G3: Rockin' in the Free World* (DVD/CD) (2004)
* *G3: Live in Tokyo* (DVD/CD) (2005)

Referanser
----------

1. ↑   www.satriani-fr.com[Hentet fra Wikidata]
2. ↑   Internet Movie Database, IMDb-ID nm0766354, besøkt 17. oktober 2015[Hentet fra Wikidata]
3. ↑  Digitaldreamdoor.com – 100 Greatest Rock Guitarists
4. ↑  Guitar Protege – Famous Guitarists And Their Guitars Arkivert 2. september 2011 hos Wayback Machine.

Eksterne lenker
---------------

* (en) Offisielt nettsted Rediger på Wikidata

* (en) Joe Satriani – kategori av bilder, video eller lyd på Commons Rediger på Wikidata

* (en) Joe Satriani – galleri av bilder, video eller lyd på Commons Rediger på Wikidata
* (en) Joe Satriani på Internet Movie Database Rediger på Wikidata

* (en) Joe Satriani hos The Movie Database Rediger på Wikidata
* (en) Joe Satriani på Apple Music Rediger på Wikidata

* (en) Joe Satriani på Discogs Rediger på Wikidata

* (en) Joe Satriani på MusicBrainz Rediger på Wikidata

* (en) Joe Satriani på Encyclopaedia Metallum Rediger på Wikidata

* (en) Joe Satriani på SoundCloud Rediger på Wikidata

* (en) Joe Satriani på SoundCloud Rediger på Wikidata

* (en) Joe Satriani på Spotify Rediger på Wikidata

* (en) Joe Satriani på Songkick Rediger på Wikidata

* (en) Joe Satriani på Last.fm Rediger på Wikidata

* (en) Joe Satriani på Genius — sangtekster Rediger på Wikidata

  


| * v
* d
* r
Joe Satriani |
| --- |
| Medlemmer | 

|  |  |
| --- | --- |
| Nåværende | Galen Henson **·** Stuart Hamm **·** Jeff Campitelli |
| Tidligere | Andy Fairweather-Low **·** Eric Caudieux **·** Matt Bissonette **·** Nathan East **·** Dave LaRue **·** Doug Wimbish **·** Jonathan Mover **·** Simon Phillips **·** Gregg Bissonette **·** Manu Katché |

 |
| Studioalbum | *Not of This Earth* **·** *Surfing with the Alien* **·** *Flying in a Blue Dream* **·** *The Extremist* **·** *Time Machine* **·** *Joe Satriani* **·** *Crystal Planet* **·** *Engines of Creation* **·** *Strange Beautiful Music* **·** *Is There Love in Space?* **·** *Super Colossal* **·** *Professor Satchafunkilus and the Musterion of Rock* **·** *Black Swans and Wormhole Wizards* |
| Samlealbum | *The Beautiful Guitar* **·** *The Electric Joe Satriani: An Anthology* **·** *Joe Satriani Original Album Classics* |
| Konsertalbum | *Time Machine* **·** *G3: Live in Concert* **·** *Live in San Francisco* **·** *G3: Rockin’ in the Free World* **·** *G3: Live in Tokyo* **·** *Satriani Live!* |
| EP-er | *The Joe Satriani EP* **·** *Dreaming #11* **·** *Additional Creations* |

| * v
* d
* r
Deep Purple |
| --- |
| Medlemmer | 

|  |  |
| --- | --- |
| Nåværende | **Ian Gillan**· **Roger Glover**· **Ian Paice**· **Simon McBride**· **Don Airey** |
| Tidligere | Rod Evans **·** Nick Simper **·** David Coverdale **·** Glenn Hughes **·** Tommy Bolin **·** Joe Lynn Turner **·** Ritchie Blackmore **·** Jon Lord **·** Joe Satriani **·** Steve Morse |

 |
| Studioalbum | *Shades of Deep Purple* (1968) **·** *The Book of Taliesyn* (1968) **·** *Deep Purple* (1969) **·** *Deep Purple in Rock* (1970) **·** *Fireball* (1971) **·** *Machine Head* (1972) **·** *Who Do We Think We Are* (1973) **·** *Burn* (1974) **·** *Stormbringer* (1974) **·** *Come Taste the Band* (1975) **·** *Perfect Strangers* (1984) **·** *The House of Blue Light* (1987) **·** *Slaves and Masters* (1990) **·** *The Battle Rages On* (1993) **·** *Purpendicular* (1996) **·** *Abandon* (1998) **·** *Bananas* (2003) **·** *Rapture of the Deep* (2005) **·** *Now What?!* (2013) **·** *Infinite* (2017) **·** *Whoosh!* (2020) **·** *Turning to Crime* (2021) |
| Konsertalbum | *Concerto for Group and Orchestra* (1969) **·** *Made in Japan* (1972) **·** *Made in Europe* (1976) **·** *Nobody’s Perfect* (1988) **·** *Come Hell or High Water* (1994) **·** *Live at the Olympia ’96* (1997) **·** *Total Abandon: Australia ’99* (1999) |
| Sanger | «Hallelujah (I am the Preacher)» **·** «Black Night» **·** «Child in Time» **·** «Highway Star» **·** «Smoke on the Water» **·** «When a Blind Man Cries» **·** «Burn» **·** «Mistreated» **·** «Soldier of Fortune» |
| Relaterte artikler | Rainbow **·** Whitesnake **·** Blackmore’s Night **·** Gillan **·** Black Sabbath **·** Martin Birch |

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NLA **·** NKC **·** Munzinger **·** MusicBrainz **·** Discogs **·** AllMusic
 |